**Obrazloženje Posebnog dijela godišnjeg izvršenja financijskog plana Filozofski fakultet u Osijeku za razdoblje 2024. godinu**

**Sažetak djelokruga rada proračunskog korisnika**

**Uvod**

Djelatnost Fakulteta je visoko obrazovanje, ustrojavanje i izvođenje prijediplomskih, diplomskih i poslijediplomskih sveučilišnih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti, organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje – obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima, prevoditeljske usluge i usluge tumača.

**Ustrojstvo Fakulteta**

Ustrojbene jedinice Fakulteta jesu odsjeci, katedre, tajništvo i knjižnica. Odsjek je temeljna ustrojbena jedinica Fakulteta za izvođenje nastavnog, znanstvenog i stručnog rada koja u svom sastavu može imati dvije ili više katedri. Odsjeci mogu imati dvije ili više katedri. Katedre se osnivaju u pravilu za više srodnih predmeta. Članovi Katedre su nastavnici i suradnici koji imaju ugovor o radu na Fakultetu i izvode nastavu odnosno sudjeluju u izvođenju nastave iz istog odnosno srodnih predmeta. Tajništvo je ustrojbena jedinica za obavljanje pravnih, stručno-administrativnih, financijsko-računovodstvenih poslova te poslova unaprjeđenja i osiguranja kvalitete, poslova vezanih za studentska pitanja, tehničkih i pomoćnih poslova na Fakultetu te drugih poslova vezanih za uspješan rad Fakulteta utvrđene ovim Statutom i drugim općim aktima. Sve poslove Tajništvo obavlja za cijeli Fakultet, osim ako su ti poslovi u redovitoj djelatnosti drugih ustrojbenih jedinica Fakulteta utvrđenih ovim Statutom i drugim općim aktima Fakulteta. Tajništvo ima niže ustrojbene jedinice u svome sastavu. Radom tajništva rukovodi tajnik Fakulteta. Knjižnica je ustrojbena jedinica Fakulteta za obavljanje knjižnično-informacijske zadaće i poslova vezanih za nastavne, znanstveno-istraživačke i stručne potrebe Fakulteta. Fakultetski knjižnični sustav sa svojim knjižnično-informacijskim uslugama dio je sveučilišnoga knjižničnog sustava. Knjižnicu predstavlja i njezinim radom rukovodi voditelj Knjižnice.

**Obrazloženje programa**

Studijski programi Filozofskog fakulteta Osijek su Hrvatski jezik i književnost, Povijest, Informatologija, Engleski jezik i književnost, Njemački jezik i književnost, Pedagogija, Filozofija, Psihologija, Mađarski jezik i književnost, Sociologija, Povijest umjetnosti i Katedra za zajedničke studije. Nastavnici i suradnici su međunarodno priznati znanstvenici, inovatori, vodeći poslovni stručnjaci, članovi Hrvatske akademije znanosti i umjetnosti, urednici časopisa, prevoditelji i pisci. Znanstvenu, nastavnu i stručnu djelatnost na Fakultetu izvode znanstvenici, nastavnici, te suradnici čija se kvalificiranost utvrđuje izborom u znanstvena, znanstveno-nastavna, nastavna i suradnička zvanja. Visokoobrazovni nastavni rad jedna je od temeljnih djelatnosti Fakulteta u kojem se obrazuju studenti, prema unaprijed utvrđenom nastavnom planu i programu te stječu odgovarajuće diplome.

**Program cjeloživotnog obrazovanja**

Statutom Sveučilišta i Pravilnikom o studijima i studiranju na Sveučilištu utvrđeno je da Fakultet može osnivati različite programe stručnog usavršavanja, imajući u vidu koncept cjeloživotnog obrazovanja i usavršavanja. Takav se program ne smatra studijem u smislu Zakona. Po završetku programa stručnog usavršavanja Fakultet polazniku izdaje posebnu potvrdu.

**Međunarodna suradnja**

Na Filozofskom fakultetu u Osijeku realizira se velik broj različitih vidova međunarodne suradnje kao što su suradnja temeljem bilateralnih ugovora o znanstvenoj i nastavnoj suradnji s inozemnim visokim učilištima, međunarodni stručni i znanstveni projekti, uključivanje u međunarodne mreže srodnih institucija, organizacija međunarodnih konferencija, seminara i ljetnih škola, sudjelovanje na međunarodnim konferencijama, seminarima i ljetnim školama u organizaciji drugih dionika, uključivanje vanjskih suradnika i pozvanih predavača iz inozemstva u nastavu na svim razinama studija, vanjska suradnja nastavnika Fakulteta na inozemnim institucijama, individualna suradnja pojedinih nastavnika s inozemnim institucijama, sudjelovanje u programima stipendiranja dolazne i odlazne međunarodne mobilnosti

**A621003 Redovna djelatnost Sveučilišta u Osijeku**

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A621003  Redovna djelatnost Sveučilišta u Osijeku | 8.236.198 | 8.264.970 | 100 |

Ova aktivnost/ projekt sastoji se od sljedećih elemenata/podaktivnosti:

1. Financiranja rashoda za plaće
2. Financiranja materijalnih prava zaposlenih

Ova aktivnost provodi se svake godine. U 2024. godini ostvareno je blago povećanje u odnosu na plan. Iznose za ovu aktivnost sve sastavnice dobiju od Sveučilišta.

**A622122 Programsko financiranje javnih visokih učilišta**

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A622122  Programsko financiranje javnih visokih učilišta | 461.473 | 483.076 | 105 |

Strateški ciljevi programskih ugovora su:

1. Podizanje znanstvene izvrsnosti – podrazumijeva povećanje kvalitete i odjeka znanstvenih radova na razini javnog visokog učilišta, odnosno javnog znanstvenog instituta, povećanje obujma kompetitivnih nacionalnih i europskih znanstvenih projekata, povećanje izloženosti i vidljivosti znanstvenog rada javnog visokog učilišta na međunarodnoj razini i osiguranje preduvjeta i resursa potrebnih za provedbu izvrsne znanosti.

2. Jačanje suradnje s gospodarstvom te razvoj nacionalnog i regionalnog identiteta i kulture – podrazumijeva jačanje usmjerenja prema primijenjenim istraživanjima, poticanje upravljanja intelektualnim vlasništvom, komercijalizaciju znanstvenog rada i rezultata, prevladavanje jaza između istraživačkog i poslovnog sektora te provedbu aktivnosti koje doprinose razvoju nacionalnog i regionalnog identiteta i kulture.

3. Povećanje relevantnosti, kvalitete i učinkovitosti studiranja – podrazumijeva unaprjeđenje učinkovitosti izvođenja studija i njihovu prilagodbu u skladu s upisnim interesima i potrebama tržišta rada, uključujući i stvaranje novih ekonomija i podizanje atraktivnosti institucije na međunarodnoj razini.

4. Jačanje društvene odgovornosti – podrazumijeva unaprjeđenje uključenosti javnog visokog učilišta, odnosno javnog znanstvenog instituta, u rješavanje društvenih izazova, uključujući teme od nacionalnog interesa, te podizanje razine ukupne učinkovitosti poslovanja javnog visokog učilišta, odnosno javnog znanstvenog instituta.

Sredstva programskog financiranja su izvršena u većem iznosu od plana.

**A621038 Programi vježbaonica visokih učilišta**

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A621038  Programi vježbaonica visokih učilišta | 0 | 8.579 | - |

Ova aktivnost provodi se svake godine. U 2024. godini izvršeno je 8.579 eura. Financijski plan za vježbaonice Fakultet je dobio kroz izračun limita za cijelo Sveučilište Josipa Jurja Strossmayera u Osijeku.

**A621181 Pravomoćne sudske presude**

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A621181 Pravomoćne sudske presude | 0 | 1.935 | - |

Ova aktivnost sastoji rashoda za neisplaćene plaće po sudskoj presudi, za kamate i sudske pristojbe, te troškove odvjetnika.

**A679090 Redovna djelatnost Sveučilišta u Osijeku (iz evidencijskih prihoda)**

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A679090  Redovna djelatnost Sveučilišta u Osijeku (iz evidencijskih prihoda) | 1.443.381 | 1.504.370 | 104 |

Ova aktivnost provodi se svake godine. Plan rashoda redovne djelatnosti Filozofskog fakulteta u Osijeku iz evidencijskih prihoda (izvori 31, 43, 52, 61, 71 ) izračunat je prema očekivanim projekcijama rashoda za zaposlene, materijalne rashode, rashode usluga, financijske rashode i rashoda nefinancijske imovine.

Strateška politika Filozofskog fakulteta u Osijeku je upravljanje kvalitetom i društvena uloga Fakulteta, studijski programi, nastavni proces i podrška studentima, nastavnički i institucijski kapaciteti, znanstvena djelatnost.

Ciljevi upravljanja kvalitetom i društvenom ulogom Fakulteta su revidirati uvjeta, mehanizme i strategije planiranja, provjeravanja, analiziranja te izvještavanja o sustavu osiguravanja kvalitete svih aspekata djelovanja Fakulteta, uspostaviti sustav praćenja i procjene učinkovitosti implementiranih razvojnih aktivnosti, uspostaviti preduvjete za razvoj sustava upravljanja rizicima, potaknuti razvoj društvene uloge Fakulteta, razvijati programe cjeloživotnog učenja usklađene s društvenim i gospodarskim potrebama, osnažiti vidljivost i utjecaj društvene uloge Fakulteta u zajednici.

Ciljevi studijskih programa su razviti institucionalne oblike podrške sustavnom preispitivanju, analiziranju, razvoju, modernizaciji i evaluaciji studijskih programa, unaprijediti postupke planiranja, predlaganja i prihvaćanja novih te revizije postojećih studijskih programa, uspostaviti sveobuhvatan sustav podrške u izgradnji karijera i praćenja zapošljivosti (diplomiranih) studenata Fakulteta, povećati udio e-učenja u novim i u većoj mjeri izmijenjenim studijskim programima, promicati društveno korisno učenje, internacionalizirati studijske programe povećanjem broja predmeta koji se izvode na engleskom ili nekom drugom stranom jeziku.

Nastavni proces i podrška studentima temelje se na unapređenju procesa vrednovanja i ocjenjivanja studijskih postignuća, u svrhu osiguravanja objektivnosti, anonimnosti i dosljednosti, unaprijediti uvjete za studiranje dolaznih studenata, unaprijediti mehanizme revidiranja i predlaganja uvjeta za upis studija, studijskog napredovanja i završavanja studija te razviti mehanizme praćenja i provjere uspješnosti implementacije, uspostaviti sustav povratnog informiranja studenata te razviti mehanizme praćenja i provjere uspješnosti implementacije sustava, unaprijediti sustav podrške studentima iz ranjivih i podzastupljenih skupina te razviti mehanizme praćenja i provjere uspješnosti implementacije sustava.

Ciljevi nastavničkih i institucijskih kapaciteta su razvijati dodatne mehanizme motiviranja i poticanja izvrsnosti djelatnika Fakulteta, razvijati pozitivnu organizacijsku klimu, osnažiti fakultetske službe administrativne podrške, suradnja s gospodarstvom i institucijama kako bi se povećao udio uključivanja vanjskih stručnjaka u izvođenju dijela nastavnog procesa, povećati udio sredstava iz vanjskih izvora financiranja pri realizaciji infrastrukturnih ulaganja, prilagoditi prostorne resurse nastavnim, istraživačkim i studentskim potrebama.

Ciljevi znanstvene djelatnosti su dosljedno razvijati poticajno znanstveno okruženje s fokusom na umrežavanju i interdisciplinarnosti, razvijati institucionalne oblike podrške znanstvenoj djelatnosti, razviti sustav podrške mladim znanstvenicima, stvoriti preduvjete za internacionalizaciju doktorskih studija, povećati vidljivost znanstveno-istraživačke djelatnosti Fakulteta i poticati svijest o etici znanstvenog rada i znanstvenom vrednovanju.

**A679071 EU projekti Sveučilišta u Osijeku (iz evidencijskih prihoda)**

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A679071  EU projekti Sveučilišta u Osijeku (iz evidencijskih prihoda) | 0 | 79.081 | - |

U trenutku izrade financijskog plana nije bilo podatka koliko sredstva se može planirati.